|  |
| --- |
| PATVIRTINTA  Jonavos pradinės mokyklos direktoriaus 2017 m. rugsėjo 1 d. įsakymu Nr. V1- 81 |

**JONAVOS PRADINĖS MOKYKLOS**

**2017–2018 IR 2018–2019 MOKSLO METŲ PRADINIO UGDYMO PROGRAMOS BENDRASIS UGDYMO PLANAS**

**I SKYRIUS**

**BENDROSIOS NUOSTATOS**

1. 2017–2018 ir 2018–2019 mokslo metų pradinio ugdymo programos ugdymo planas (toliau – ugdymo planas) reglamentuoja mokyklos pradinio ugdymo programos, integruotų programų, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, neformaliojo vaikų švietimo programų įgyvendinimą mokykloje.

2. Mokyklos 2017–2018 ir 2018–2019 mokslo metų pradinio ugdymo planas parengtas vadovaujantis Bendruoju ugdymo planu, patvirtintu Lietuvos Respublikos švietimo ir mokslo ministro 2017 m. birželio 2 d. įsakymu Nr. V-446 „Dėl 2017–2018 ir 2018–2019 mokslo metų pradinio ugdymo programos bendrojo ugdymo plano patvirtinimo, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo pakeitimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

3. Mokykla, rengdama ugdymo planą, rėmėsi nacionalinių mokinių pasiekimų tyrimų, mokinių mokymosi pasiekimų patikrinimo, panaudojant standartizuotus testus, duomenimis ir rekomendacijomis, mokinių pasiekimų ir pažangos vertinimo procese informacija, mokyklos įsivertinimo duomenimis.

4. Mokytojų bendruomenės susitarimu priimtas sprendimas dėl ugdymo plano tikslo ir uždavinių, ugdymo plano struktūros (mokytojų tarybos 2017 m. gegužės 29 d. posėdžio protokolo Nr. S2-5 nutarimas Nr.5):

4.1. ugdymo plano tikslas – sudaryti mokykloje sąlygas kiekvienam besimokančiajam pasiekti geresnių ugdymosi rezultatų bei įgyti bendrųjų ir dalykinių kompetencijų;

4.2. ugdymo plano uždaviniai:

4.2.1. aprašyti ugdymo proceso organizavimo mokykloje tvarką;

4.2.2. nustatyti pamokų skaičių, skirtą pradinio ugdymo programai įgyvendinti;

4.2.3. numatyti gaires mokinių ugdymosi poreikių tenkinimui, asmens raidai pritaikant ugdymo turinį.

5. Mokyklos ugdymo plano projektą parengė darbo grupė, sudaryta direktoriaus 2017 m. gegužės 5 d. įsakymu Nr. V1-58.

6. Ugdymo plano projektas aptartas mokyklos tarybos 2017 m. rugpjūčio 29 d. posėdyje, protokolo Nr. S1–7 ir suderintas su steigėju.

**II SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

7. Mokslo metai:

7.1. 2017–2018 mokslo metai ir ugdymo procesas prasideda 2017 m. rugsėjo 1 d., baigiasi gegužės 31 d. Ugdymo proceso trukmė – 170 ugdymo dienų;

7.2. 2018–2019 mokslo metai ir ugdymo procesas prasideda 2018 m. rugsėjo 1 d. baigiasi birželio 6 d. Ugdymo proceso trukmė – 175 ugdymo dienos.

8. Ugdymo valandos trukmė 1 klasėse – 35 min., 2–4 klasėse – 45 min.

8.1. Pamokų laikas:

|  |  |  |
| --- | --- | --- |
| Pamokos | 1 klasėms | 2-4 klasėms |
| 1 pamoka | 8.00 – 8.35 | 8.00 – 8.45 |
| 2 pamoka | 9.00 – 9.35 | 9.00 – 9.45 |
| 3 pamoka | 10.05 – 10.40 | 10.05 – 10.50 |
| 4 pamoka | 11.10 – 11.45 | 11.10 – 11.55 |
| 5 pamoka | 12.10 – 12.45 | 12.10 – 12.55 |

9. Mokslo metai skirstomi pusmečiais (mokytojų tarybos 2017 m. birželio 8 d. posėdžio protokolo

Nr. S2-6):

|  |  |
| --- | --- |
| 2017–2018 mokslo metais | |
| I pusmetis: 2017-09-01 – 2018-01-16 | II pusmetis: 2018-01-17 – 2018-05-31 |
| 2018–2019 mokslo metais | |
| I pusmetis: 2018-09-01 – 2019-01-20 | II pusmetis: 2019-01-21 – 2018-06-07 |

10. Mokiniams skiriamos atostogos:

10.1. 2017–2018 mokslo metais:

|  |  |
| --- | --- |
| Rudens | 2017-10-30 – 2017-11-03 |
| Žiemos (Kalėdų) | 2017-12-27 – 2018-01-03 |
| Žiemos | 2018-02-19 – 2018-02-23 |
| Pavasario (Velykų) | 2018-04-03 – 2018-04-06 |
| Vasaros | 2018-06-01– 2018-08-31 |

10. 2. 2018–2019 mokslo metais:

|  |  |
| --- | --- |
| Rudens | 2018-10-29 – 2018-11-02 |
| Žiemos (Kalėdų) | 2018-12-27 – 2019-01-02 |
| Žiemos | 2019-02-18 – 2019-02-22 |
| Pavasario (Velykų) | 2019-04-23 – 2019-04-26 |
| Vasaros | 2019-06-07– 2019-08-31 |

11. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos tarybą ir Jonavos rajono savivaldybės administracijos švietimo, kultūros ir sporto skyrių.

12. 10 ugdymo dienų per mokslo metus skirtos pažintinei, kultūrinei, sveikatinimo, prevencinei veiklai (mokytojų tarybos 2017 m. birželio 2 d. posėdžio protokolo Nr. S2-6).

|  |  |  |
| --- | --- | --- |
| **Dienos** | **Veikla** | **Laikas** |
| 1. | Rugsėjo 1-osios šventė. | Rugsėjis |
| 2. | Klasių ekskursijos. | Ruduo |
| 3. | Projektas „Olimpinė karta“. | Lapkritis |
| 4. | Sveikatos diena | Sausis |
| 5. | Netradicinio ugdymo diena, skirta Lietuvos nepriklausomybės atkūrimo šimtmečiui | Vasaris |
| 6. | Klasių ekskursijos. | Pavasaris |
| 7. | Projektas „Aš saugus ir užimtas“. | Gegužė |
| 8. | Turistinis žygis. | Gegužė |
| 9. | Projektas „Diena su knyga“. | Kovas |
| 10. | Mokslo metų pabaigos šventė. | Gegužė |

Pastaba: 2018-2019 m. m., atsižvelgiant į mokyklos poreikius, gali būti koreguojamos 12 punkte numatytos veiklos.

**ANTRASIS SKIRSNIS**

**BENDROSIOS PROGRAMOS ĮGYVENDINIMO**

**BENDROSIOS NUOSTATOS**

13.Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

14. Ugdymo turinio planavimo laikotarpiai, struktūra apibrėžta „Ugdymo turinio planavimo tvarkos apraše“, patvirtintame 2017 m. birželio 5 d. mokyklos direktoriaus įsakymu Nr. V1-71 „Dėl ugdymo turinio planavimo tvarkos aprašo patvirtinimo“.

15. Įgyvendinant Bendrąją programą ugdymo turinys formuojamas pagal dalykus (mokytojų tarybos 2017 m. birželio 2 d. posėdžio protokolo Nr. S2-6).

16. Bendrajai programai ir neformaliojo švietimo programoms įgyvendinti skirtos ugdymo valandos:

16.1. 2017-2018 m.m. (1 priedas);

16.2. 2018-2019 m.m. (2 priedas);

16.3. 2017-2018 m.m. (3 priedas);

16.4. 2018-2019 m.m. (4 priedas).

17. Ugdymo valandos, nurodytos ugdymo plano 16, 17, 18 punktuose, numatytos Bendrajai programai įgyvendinti, mokyklai ugdymo procesą organizuojant grupinio mokymosi forma kasdieniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“.

18. Ugdymo valandų skaičių klasei per savaitę sudaro: privalomų ugdymo valandų skaičius visiems mokiniams, valandos, skirtos mokinių ugdymo(si) poreikiams tenkinti, valandos, skirtos neformaliojo švietimo programoms įgyvendinti, anglų kalbos dalyko, kuriam mokyti klasė dalijama į grupes, valandos.

19. Valandos mokinių ugdymo(si) poreikiams tenkinti skirtos siekiant gerinti ugdymo(si) kokybę, skatinant mokinių fizinį aktyvumą bei atsižvelgiant į 1-ų klasių mokinių poreikius mokytis užsienio kalbos (mokytojų tarybos 2017 m. birželio 2 d. posėdžio protokolo Nr. S2-6).

**Valandos mokinių ugdymo(si) poreikiams tenkinti skirtos:**

19.1. 1-ose klasėse 2017-2018 m. m. anglų kalbos mokymui,

2018-2019 m.m. – individualioms ir grupinėms ilgalaikėms konsultacijoms;

19.2. 2-ose klasėse 1 val. šokiui ir 1 val. individualioms ir grupinėms ilgalaikėms konsultacijoms;

19.3. 3-čiose ir 4-ose klasėse individualioms ir grupinėms ilgalaikėms konsultacijoms:

19.3.1. individualios ir grupinės ilgalaikėms konsultacijos skirtos aukštų pasiekimų mokiniams, mokiniams, turintiems mokymosi sunkumų ir teikiamos po pamokų.

20. Ugdymo procesas organizuojamas pamoka ir kitomis ugdymo organizavimo formomis (mokytojų tarybos 2017 m. birželio 2 d. posėdžio protokolo Nr. S2-6):

20.1. ugdymo procesą organizuojant kitomis ugdymo organizavimo formomis (pvz., integruotos veiklos, projekto ir kt.), derinant Bendrosios programos ugdymo dalykų ir neformaliojo švietimo programų turinį:

20.1.1. ugdymo procesas gali būti skirstomas į įvairios nepertraukiamos trukmės ugdymo periodus;

20.1.2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas. Į šį laiką neįskaičiuojamas pailgintos dienos grupės veiklai organizuoti skirtas laikas;

21. Ugdymo procesas organizuojamas ne tik mokyklos aplinkoje (klasėse, kabinetuose, bibliotekoje, fojė, kieme), bet ir už jos ribų (muziejuose, stadione, artimiausioje gamtinėje aplinkoje, tėvų darbovietėse, ekskursijose ir kitose edukacinėse erdvėse).

**22. Klasės dalijamos į grupes** (mokyklos tarybos 2017 m. birželio 2 d. posėdžio protokolo Nr. S2-6):

22.1. klasės dalijamos į grupes doriniam ugdymui (tikybai ir etikai) ir anglų kalbos mokymui, klasėje esant ne mažiau kaip 20 mokinių;

22.2. jei klasės dorinio ugdymo (tikybos ar etikos) grupėje nesusidaro 10 mokinių, ši grupė jungiama su kitos klasės tikybos ar etikos grupe;

23. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**24. Mokinių mokymosi krūvio reguliavimo priemonės** (mokytojų tarybos 2017 m. birželio 2 d. posėdžio protokolo Nr. S2-6):

24.1. ugdymo turiniui įgyvendinti nustatytas privalomų savaitinių pamokų skaičius: 1 klasėje - 22 pamokos, 2 klasėje – 23 pamokos, 3 klasėje – 24 pamokos; 4 klasėje – 23 pamokos;

24.2. ugdomoji veikla (formaliojo ir neformaliojo švietimo) per dieną ne ilgesnė nei 6 ugdymo valandos. Į šį laiką neįskaičiuojamas pailgintos dienos grupės veiklai organizuoti skirtas laikas;

24.3. per dieną organizuojamas 1 patikrinamasis darbas, per savaitę – iki 3;

24.4. patikrinamieji darbai rengiami mokytojų (jų grupių) iniciatyva, mokinius apie

diagnostinį darbą dalyko mokytojas informuoja ne vėliau kaip prieš savaitę;

24.5. pamokų metu užduotys individualizuojamos ir diferencijuojamos, atsižvelgiant į

mokinių sugebėjimus;

24.6. mokiniai, besimokantys dailės, choreografijos, muzikos meno mokykloje bei lankantys sportinės krypties užsiėmimus sporto mokykloje, gali būti atleidžiami nuo atitinkamo privalomojo dalyko savaitinių pamokų lankymo pagal mokyklos nustatytą tvarką:

24.6.1. tėvai, pageidaujantys, kad meno ar sporto mokyklą lankantis jų vaikas būtų atleistas nuo privalomų muzikos, dailės ir technologijų, kūno kultūros bei šokio pamokų, raštu pateikia prašymą bei neformaliojo ugdymo įstaigos patvirtintą vaiko lankomų užsiėmimų tvarkaraštį;

24.6.2. mokyklos direktorius tenkina tėvų pageidavimus tuo atveju, kai sutampa abiejų ugdymo įstaigų užsiėmimų laikas arba mokinys gali nespėti laiku nuvykti į neformaliojo ugdymo įstaigos užsiėmimą ir tėvai raštu sutinka atsakyti už savo vaikų saugumą;

24.6.3. mokinys, atleistas nuo privalomų muzikos, dailės ir technologijų ar kūno kultūros pamokų su atitinkamo dalyko mokytoju atsiskaito abipusiu susitarimu;

24.7.namų darbų skyrimo mokiniams tvarka (mokytojų tarybos 2017 m. birželio 2 d. posėdžio protokolo Nr. S2-6):

24.7.2. mokiniams namų darbai skiriami atsižvelgiant į į jiems skirtą laiką mokinio individualius gebėjimus;

24.7.4. namų darbų skyrimo formos: pratybos, darbas su tekstu, mokymasis atmintinai, kūrybiniai darbai, referatai, reikiamos informacijos paieška įvairiuose šaltiniuose ir kitos.

24.7.5. pagalbos būdai, atliekant namų darbus: individualūs aiškinamieji pokalbiai su mokiniais ir tėvais, globėjais; individualizuotas namų darbų turinys; pailgintos dienos grupės lankymas;

24.7.6. namų darbai neskiriami: atostogų laikotarpiui, prieš šventines dienas.

25. Vadovėlių ir kitų mokymo(si) priemonių pasirinkimas, naudojimosi jomis mokykloje tvarka apibrėžta „Jonavos pradinės mokyklos aprūpinimo bendrojo lavinimo dalykų vadovėliais ir mokymo priemonėmis tvarkos apraše“, patvirtintame mokyklos direktoriaus 2017 m. rugpjūčio 24 d. įsakymu Nr. V1- 75.

26. Bendradarbiavimo su mokinių tėvais (globėjais) tikslai ir formos (mokytojų tarybos 2017 m. birželio 2 d. posėdžio protokolo Nr. S2-6):

26.1. bendradarbiavimo su mokinių tėvais (globėjais) tikslai:

auginti sveiką, laimingą, savo jėgomis pasitikintį vaiką;

atsižvelgiant į vaiko gebėjimus, padėti jam pasiekti kuo aukštesnių rezultatų;

26.2. bendradarbiavimo su mokinių tėvais (globėjais) formos: paskutinį mėnesio ketvirtadienį organizuojamos tėvų dienos, kuriose vykdomas dvišalis ugdymosi pasiekimų aptarimas (mokytoja-tėvai) ar trišalis ugdymosi pasiekimų aptarimas (mokytoja-mokinys-tėvai), tėvų susirinkimai (2-3 kartus per mokslo metus), tėvų, kaip socialinių partnerių, įtraukimas į ugdomojo proceso organizavimą (pamokų vedimas, talkinimas organizuojant išvykas, ekskursijas ir kt. renginius).

26.3. Mokyklos mokytojai ir pagalbos mokiniui specialistai konsultuoja ir skatina mokinių tėvus sukurti mokiniams tinkamą edukacinę aplinką namuose, pagrįstais lūkesčiais motyvuoti vaiką mokytis, padėti vaikams mokytis namuose, sudaryti galimybes vaikams dalyvauti neformaliojo švietimo veiklose, išsakyti mokyklos tobulinimo lūkesčius.

27. Švietimo pagalbos mokiniui ir mokytojui teikimas apibrėžtas „Švietimo pagalbos teikimo tvarkos apraše”, patvirtintasme mokyklos direktoriaus 2013 m. gegužės 23 d. įsakymu Nr. V1-32 „Dėl Švietimo pagalbos teikimo tvarkos aprašo patvirtinimo“.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

28. Ugdymo sričių / ugdymo dalykų programų įgyvendinimas:

28.1. Dorinis ugdymas:

28.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą ketveriems metams:

|  |  |  |
| --- | --- | --- |
| Klasė | Mokinių, pasirinkusių etiką, skaičius | Mokinių, pasirinkusių tikybą, skaičius |
| 1a | 10 | 10 |
| 1b | 12 | 10 |
| 1c | 7 | 14 |
| 2a | 10 | 4 |
| 2b | 11 | 13 |
| 2c | 12 | 7 |
| 3a | 10 | 8 |
| 3b | 10 | 15 |
| 3c | 10 | 12 |
| 4 | 17 | 10 |

28.1.2. dorinio ugdymo dalyką mokiniui galima keisti pagal tėvų (globėjų) parašytą prašymą.

28.1.3. nesusidarius mokinių grupei (mažiausiai 10 mokinių) etikai arba tikybai mokytis , sudaroma laikinoji grupė iš kelių klasių mokinių;

28.2. Kalbinis ugdymas:

28.2.1. siekiant gerinti mokinių lietuvių kalbos vartojimo žodžiu ir raštu pasiekimus, priimti bendri sprendimai (mokytojų tarybos 2017 m. kovo 20 d. posėdžio protokolo Nr. S2-2):

28.2.1.1. taikyti veiksmingas skaitymo mokymo strategijas atsižvelgiant į mokinių interesus, lytį, gebėjimus (perskaitytų knygų pristatymą, įdomiausios knygos rinkimą, aktyviausiojo skaitytojo rinkimą, savos kūrybos eilėraščių konkursą ir t.t.);

28.2.1.2. stiprinti mokinių kalbos sandaros, rašybos, skyrybos praktikos įgūdžius, skiriant tikslingas ir diferencijuotas užduotis, kūrybinius darbus, mokant vaikus analizuoti savo klaidas, įsivertinti pasiekimus;

28.2.1.3. lietuvių kalbos pamokose taikyti aiškius vertinimo kriterijus, orientuotus į skirtingų gebėjimų lygius;

28.2.1.4. per visų dalykų pamokas, kitas ugdymo veiklas, pertraukas kreipti dėmesį į mokinių lietuvių kalbos taisyklingumą, raišką: prašyti mokinių kalbėti, atsakinėti pilnais sakiniais, taisyti lietuvių kalbos (žodžio ir rašto) klaidas visų dalykų pamokose, neformaliojo švietimo užsiėmimuose;

28.2.1.5. skatinti mokinių dalyvavimą mokyklos, rajono, respublikos konkursuose ir kituose renginiuose, įtakojančiuose lietuvių kalbos kompetencijų ugdymosi plėtrą;

28.2.1.6. vykdyti sistemingą akademinių pasiekimų stebėjimą klasės ir mokyklos lygmeniu;

28.2.1.7. dalintis gerąja lietuvių kalbos mokymo patirtimi.

28.2 2. Pirmosios užsienio kalbos mokymas:

28.2.2.1. pirmosios užsienio kalbos (anglų kalbos) mokoma antraisiais–ketvirtaisiais pradinio ugdymo programos metais;

28.2.2.2. anglų kalbai mokyti visose 2–4 klasėse skiriama po 2 ugdymo valandas per savaitę;

28.2.2.3. anglų kalbos mokymui klasė dalijama į grupes, jei klasėje yra 20 ir daugiau mokinių:

|  |  |  |
| --- | --- | --- |
| Klasė | 1grupė | 2 grupė |
| 1a | 10 | 10 |
| 1b | 11 | 11 |
| 1c | 10 | 11 |
| 2a | 14 |  |
| 2b | 12 | 12 |
| 2c | 9  ( 1 specialiųjų poreikių turintis mokinys prilyginamas dviem) | 10 |
| 3a | 18 |  |
| 3b | 12 | 13 |
| 3c | 11 | 11 |
| 4 | 16 | 11 |

28.2.2.4. tėvų pageidavimu 2017-2018 m .m. 1 valanda anglų kalbos mokymui 1 klasių mokiniams skiriama iš valandų, skirtų mokinių ugdymosi poreikiams tenkinti.

28.3. Socialinis ir gamtamokslinis ugdymas:

28.3.1. socialiniams ir gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko;

28.3.1.1. (1/4) pasaulio pažinimo dalyko laiko skiriama praktinių gamtamokslinių gebėjimų ugdymui tyrinėjimus atliekant palankioje aplinkoje: gamtoje, laboratorijose;

28.3.1.2. 1/4 pasaulio pažinimo dalyko laiko skiriama socialiniams gebėjimams ugdytis ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.);

28.3.2. pagilinto turinio gamtamokslinė ugdymo programa PRAGGA skirta 3 ir 4 klasių gabiems vaikams.

28.4. Matematinis ugdymas:

28.4.1. organizuojant matematinį ugdymą mokytojai vadovaujasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, naudoja informacines komunikacines technologijas, skaitmenines mokomąsias priemones.

28.5. Kūno kultūra:

28.5.1. visoms klasėms skirtos 2 ugdymo valandos per savaitę kūno kultūrai ir 1 ugdymo valanda šokiui;

28.5.2. specialiosios medicininės fizinio pajėgumo grupės gali būti organizuojamos taip:

28.5.2.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

28.5.2.2. tėvų (globėjų) pageidavimu mokiniai gali lankyti sveikatos grupes ne mokykloje;

28.5.2.3. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos (Mokytojų tarybos posėdžio 2014 m. rugpjūčio 29 d. protokolas Nr. S2-7).

28.6. Meninis ugdymas:

28.6.1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko;

28.6.2. šokio programa įgyvendinama, skiriant vieną ugdymo valandą iš kūno kultūros dalykui skiriamų ugdymo valandų per savaitę 1,3 ir 4 klasėse bei vieną ugdymo valandą skiriant iš valandų mokinių poreikiams tenkinti 2 klasėje.

29. Mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (pvz., dailės, muzikos, sporto), mokyklos direktoriaus įsakymu gali būti atleidžiami nuo atitinkamo privalomojo dalykosavaitinių pamokų (ar jų dalies) lankymo pagal mokyklos nustatytą tvarką:

29.1. tėvai, pageidaujantys, kad meno ar sporto mokyklą lankantis jų vaikas būtų atleistas nuo privalomų muzikos, dailės ir technologijų, kūno kultūros bei šokio pamokų, raštu pateikia prašymą bei neformaliojo ugdymo įstaigos patvirtintą vaiko lankomų užsiėmimų tvarkaraštį;

29.2. mokyklos direktorius tenkina tėvų pageidavimus tuo atveju, kai sutampa abiejų ugdymo įstaigų užsiėmimų laikas arba mokinys gali nespėti laiku nuvykti į neformaliojo ugdymo įstaigos užsiėmimą ir tėvai raštu sutinka atsakyti už savo vaikų saugumą;

29.3. mokinys, atleistas nuo privalomų muzikos, dailės ir technologijų ar kūno kultūros pamokų su atitinkamo dalyko mokytoju atsiskaito abipusiu susitarimu.

**30. Integruojamųjų, prevencinių ir kitų ugdymo programų įgyvendinimas:**

30.1. Į Bendrosios programos ugdymo dalykų programų turinį integruojama (mokytojų

tarybos 2017 m. birželio 8 d. posėdžio protokolas Nr. S2-6):

30.1.1.bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 „Dėl Pradinio ir pagrindinio ugdymo bendrųjų programų patirtinimo“ 11 priedas „Bendrųjų kompetencijų ir gyvenimo įgūdžių ugdymas“);

30.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“,

30.1.3. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos  patvirtinimo“;

30.1.4. etninės kultūros ugdymas;

30.1.5. Kūno kultūros ir sporto departamento prie Lietuvos Respublikos Vyriausybės programa „Augti ir stiprėti“, patvirtinta Lietuvos Respublikos švietimo ir mokslo ministerijos ir Kūno kultūros ir sporto departamento prie Lietuvos Respublikos Vyriausybės 2003 m. gruodžio 24 d. įsakymu Nr. ISAK-1882/445 - į kūno kultūrą;

30.1.6. Paramos vaikams centro socialinių-emocinių įgūdžių ir smurto prevencijos programa „Antras žingsnis“- į klasės renginius;

30.1.6.1. Smurto ir patyčių prevencija ir intervencija mokykloje vykdoma pagal tvarką, patvirtintą mokyklos direktoriaus 2017 m. rugpjūčio 31 d. įsakymu Nr. V1-78 „Dėl smurto ir patyčių prevencijos ir intervencijos vykdymo tvarkos patvirtinimo“.

30.1.7. gamtamokslinė ugdymo programa „PRAGGA“ 3-4 klasėse – į neformalųjį švietimą;

30.1.8. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

30.1.9. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ – į lietuvių kalbą, pasaulio pažinimą, neformalųjį švietimą, klasės renginius.

30.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas integruotų programų ugdymo turinys.

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

31. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa ir „Jonavos pradinės mokyklos mokinių pasiekimų ir pažangos vertinimo tvarkos aprašu“, patvirtintu mokyklos direktoriaus 2015 m. rugpjūčio 28 d. įsakymu Nr. V1-53.

32. Mokytojas numato mokinių ugdymosi pasiekimus ir vertinimą vadovaudamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

33. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:

33.1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes;

33.2. diagnostinis vertinimas pagal iš anksto aptartus su mokiniais vertinimo kriterijus  paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes:

33.2.1. atsižvelgiant į tai, ką norima įvertinti (vertinimo tikslas), gali būti taikomi įvairūs diagnostinio vertinimo būdai: projektiniai, kontroliniai darbai, testai ir kt. Per dieną atliekamas vienas diagnostinis darbas;

33.2.2. informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

33.2.3. mokytojas renkasi vertinimo informacijos kaupimo būdus ir formas (pvz., vertinimo aplanką, vertinimo aprašą ar kt.);

33.3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:

33.3.1. elektroniniame dienyne:

33.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

33.3.1.2. dorinio ugdymo ir 1-os klasės anglų kalbos pasiekimai įrašomi atitinkamoje e-dienyno skiltyje, nurodoma padaryta arba nepadaryta pažanga: „p. p.“ arba „n. p.“;

33.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje e-dienyno skiltyje įrašant „p. p.“ arba „n. p.“;

33.3.2. baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas. Aprašo kopija perduodama mokyklai, kurioje mokinys mokysis pagal pagrindinio ugdymo programą.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

34. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę, techninės kūrybos ar kitą veiklą.

35. Neformaliajam švietimui 1–4 klasėms ugdymo valandų skaičius per metus numatomas ugdymo plano 16 ir 17 punktuose.

36. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo bei mokyklos resursus ir siūlo mokiniams rinktis neformaliojo švietimo programas.

37.  Neformaliojo vaikų švietimo programos rengiamos, atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2011 m. liepos 5 d. Nr. V-1214 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“(„Ugdymo turinio planavimo tvarkos aprašas“, patvirtintas 2012 m. gruodžio 28 d. mokyklos direktoriaus įsakymu Nr. V1-116 „Dėl ugdymo turinio planavimo tvarkos aprašo patvirtinimo“).

38. Mokinių skaičius neformaliojo švietimo grupėse: 10-24 mokiniai (Mokyklos tarybos posėdžio 2017 m. birželio 8 d. protokolas Nr. S1-4, mokyklos direktoriaus 2017 m. birželio 14 d. įsakymas Nr. V1-52 „Dėl mokinių skaičiaus neformaliojo švietimo grupėje“). Neformaliojo vaikų švietimo programose dalyvaujantys mokiniai registruojami Mokinių registre.

39. Neformaliojo švietimo būreliai:

|  |  |  |  |
| --- | --- | --- | --- |
| Eil. Nr. | Būrelio pavadinimas | Valandų skaičius | Mokytojo vardas pavardė |
| 1. | Kūrybos būrelis ,,Jaunieji literatai“ | 2 | Olga Šarapajeva |
| 2. | Anglų kalbos būrelis ,,English is our club“ | 1 | Svetlana Cvetkova |
| 3. | Anglų kalbos būrelis ,,Hello“ | 2 | Jurgita Galackaitė |
| 4. | Ansamblis ,,Sidabriukai“ | 2 | Ina Sipavičienė |
| 5. | Matematikų būrelis | 1 | Valdonė Šimonytė |
| 6. | Dailės studija „Gama“ | 2 | Zita Garbašauskienė |
| 7. | Šokio būrelis „Spindulys“ | 2 | Rima Auglienė |
| 8. | IKT būrelis „Baitukas“ | 1 | Daiva Puišienė |
| 9. | Gamtamokslinis būrelis "PRAGGA" | 2 | Jolita Skulčiuvienė  Inga Osauskienė |
| 10. | Socializacijos ugdymo būrelis „Padėkime užaugti“ | 2 | Jolita Skeirienė |
| 11. | Lietuvių kalbos būrelis | 1 | Ona Černikauskienė |
| 12. | Teatro studija | 1 | Ramutė Jankauskienė |
| 13. | Sporto būrelis „Olimpiečiai“ | 1 | Gintarė Vinciūnienė |
|  |  | 20 |  |

Pastaba: atsižvelgiant į mokyklos poreikius ir išteklius neformaliojo švietimo būreliai 2018-2019 m.m. gali kisti.

**ŠEŠTASIS SKIRSNIS**

**MOKINIŲ MOKYMO NAMIE ORGANIZAVIMAS**

40. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

40.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Įgyvendinamos visos Bendrosios programos dalykų programos, išskyrus kūno kultūros programą;

40.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą, vadovaudamasi Ugdymo turinio planavimo tvarkos aprašu, patvirtintu mokyklos direktoriaus 2017 m. birželio 5d. įsakymu Nr. V1-72 ;

40.3. mokinys gydytojo leidimu dalį ugdymo valandų / pamokų gali lankyti mokykloje.

40.4. namie savarankišku mokymo proceso organizavimo būdu mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

**III SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ),**

**UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

41. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“, Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“.

42. Mokykloje švietimo pagalbą teikia: specialusis pedagogas, logopedas, socialinis pedagogas, psichologas, mokytojo padėjėjas.

43. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:

43.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

43.2. mokymosi formą ir mokymo proceso organizavimo būdą;

43.3. esamas ugdymosi erdves ir galimybes jas pritaikyti mokinio poreikiams.

43.4. mokyklos ir tėvų (globėjų) įsipareigojimus, įteisintus mokymo sutartyje.

44. Siekiant tenkinti mokinių ugdymosi reikmes:

44.1. mokytojai pritaikytas programas rengia metams, individualizuotas ugdymo programas - pusmečiu;

44.2. pagal poreikį priimami sprendimai dėl ugdymosi erdvių pritaikymo, ugdymui skirtos techninės pagalbos priemonių ir specialiųjų mokymo priemonių parinkimo.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

45. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.

46. Mokykla, rengdama individualų ugdymo planą,:

46.1. gali pritaikyti bendrąjį ugdymo planą iki 20 procentų koreguodama dalykų programoms įgyvendinti skiriamų savaitinių ugdymo valandų skaičių, nurodytą Bendrojo ugdymo plano 22 punkte bei 32.6 papunktyje;

46.2. numato švietimo pagalbos specialistų (specialiojo pedagogo, logopedo, socialinio pedagogo, psichologo) pagalbos kryptis;

46.3. per mokslo metus gali keisti specialiųjų pamokų, pratybų ir individualiai pagalbai skiriamų valandų skaičių;

46.4. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą.

47. Mokiniams, turintiems kalbėjimo ir kalbos sutrikimą, mokykla skiria:

47.1. specialiųjų pamokų tarčiai, kalbai ir klausai lavinti;

47.2. individualioms ir grupinėms pratyboms 1–4 klasėse atsižvelgiant į mokyklos Vaiko gerovės komisijos, pedagoginės psichologinės tarnybos rekomendacijas;

47.3. žymių ar labai žymių kalbėjimo ir kalbos sutrikimų turintiems mokiniams, bendraujantiems alternatyvios komunikacijos būdu, tarties, kalbos ir komunikacijos lavinimo individualias ir grupines pratybas gali integruoti į komunikacinės, pažintinės veiklos ir į lietuvių kalbos pamokas.

48.  Mokinys, turintis specialiųjų ugdymosi poreikių dėl intelekto, klausos, kalbėjimo ir kalbos, įvairiapusių raidos ir mokymosi sutrikimų, turintis kochlearinius implantus, gali:

48.1. nesimokyti ar pradėti vėliau mokytis užsienio kalbos;

48.2. nesimokyti muzikos ar ją keisti kitu, meninio ugdymo dalyku (sutrikusios klausos);

48.3. būti atleidžiamas nuo technologijų dalyko pamokų (turintis judesio ir padėties bei neurologinių sutrikimų).

49. Mokiniams, kurie mokosi pagal pradinio ugdymo individualizuotą programą, ugdymo planas sudaromas atsižvelgiant į mokinio galias, mokymosi formą, mokymo organizavimo būdą:

49.1. turintiems nežymų intelekto sutrikimą, ugdymo planas rengiamas:

49.1.1. vadovaujantis Bendrojo ugdymo plano 22 punkte bei 32.6 papunktyje dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 15 procentų;

49.1.2. turintiems kompleksinių sutrikimų, kurių derinio dalis yra nežymus intelekto sutrikimas, ugdymo plane numatomos specialiosios pamokos sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

49.2. turintiems vidutinį, žymų ar labai žymų intelekto sutrikimą, ugdymo planas rengiamas:

49.2.1. vadovaujantis Bendrojo ugdymo plano 22 punkte ir 32.6 papunktyje dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 20 procentų.

49.2.2. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedinėms pratyboms 1–4 klasėse skiriama atsižvelgiant į mokyklos Vaiko gerovės komisijos, pedagoginės psichologinės tarnybos rekomendacijas.

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMAS NAMIE**

50. Mokinio, turinčio specialiųjų ugdymosi poreikių, mokymą namie savarankišku būdu organizuoja mokykla pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Bendrojo ugdymo plano 56, 57 punktais:

50.1. 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti;

50.2. mokiniams, turintiems vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 8 valandas per savaitę, iš jų 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti.

2017–2018 ir 2018–2019 m. m. pradinio ugdymo programos bendrojo ugdymo plano

1 priedas

16.1. Bendrajai programai ir neformaliojo švietimo programoms įgyvendinti skirtos ugdymo valandos 2017-2018 m.m:

|  |  |  |  |  |  |  |
| --- | --- | --- | --- | --- | --- | --- |
| Dalykai | 2017-2018 | | | | | |
| 1 klasė 3 komplektai | 2 klasė 3 komplektai | 3 klasė 3 komplektai | 4 klasė 1 komplektas | Per savaitę | Per metus |
| Dorinis ugdymas (etika) | 68 | 102 | 102 | 34 | 9 | 306 |
| Dorinis ugdymas (tikyba) | 102 | 68 | 68 | 34 | 8 | 272 |
| Lietuvių kalba | 816 | 714 | 714 | 238 | 73 | 2482 |
| Užsienio kalba | 0 | 340 | 340 | 136 | 24 | 816 |
| Matematika | 408 | 510 | 510 | 136 | 46 | 1564 |
| Pasaulio pažinimas | 204 | 204 | 204 | 68 | 20 | 680 |
| Dailė ir technologijos | 204 | 204 | 204 | 68 | 20 | 680 |
| Muzika | 204 | 204 | 204 | 68 | 20 | 680 |
| Kūno kultūra | 204 | 204 | 204 | 68 | 20 | 680 |
| Šokis | 102 | 0 | 102 | 34 | 7 | 238 |
| Privalomų pamokų skaičius | 2312 | 2550 | 2652 | 884 | 247 | 8398 |
| Neformaliojo švietimo valandos | 204 | 204 | 204 | 68 | 20 | 680 |
| Valandos, skirtos mokinių ugdymo(si) poreikiams tenkinti | 204 | 204 | 102 | 34 | 16 | 544 |
| anglų k. | konsultacijašokis | konsultacija | konsultacija |  |  |
| Iš viso: | 2720 | 2958 | 2958 | 986 | 283 | 9622 |

|  |
| --- |
| 2017–2018 ir 2018–2019 m. m. pradinio ugdymo programos bendrojo ugdymo plano  2 priedas |

16.2. Bendrajai programai ir neformaliojo švietimo programoms įgyvendinti skirtos ugdymo valandos 2018-2019 m.m:

|  |  |  |  |  |  |  |
| --- | --- | --- | --- | --- | --- | --- |
| Dalykai | 2018-2019 | | | | | |
| 1 klasė 3 komplektai | 2 klasė 3 komplektai | 3 klasė 3 komplektai | 4 klasė 3 komplektai | Per savaitę | Per metus |
| Dorinis ugdymas (etika) | 105 | 105 | 105 | 105 | 12 | 420 |
| Dorinis ugdymas (tikyba) | 105 | 105 | 70 | 70 | 10 | 350 |
| Lietuvių kalba | 840 | 735 | 735 | 735 | 87 | 3045 |
| Užsienio kalba | 0 | 420 | 350 | 420 | 36 | 1190 |
| Matematika | 420 | 525 | 525 | 420 | 54 | 1890 |
| Pasaulio pažinimas | 210 | 210 | 210 | 210 | 24 | 840 |
| Dailė ir technologijos | 210 | 210 | 210 | 210 | 24 | 840 |
| Muzika | 210 | 210 | 210 | 210 | 24 | 840 |
| Kūno kultūra | 210 | 210 | 210 | 210 | 24 | 840 |
| Šokis | 105 | 0 | 105 | 105 | 9 | 315 |
| Privalomų pamokų skaičius | 2415 | 2730 | 2730 | 2695 | 304 | 10570 |
| Neformaliojo švietimo valandos | 210 | 210 | 210 | 210 | 24 | 840 |
| Valandos, skirtos mokinių ugdymo(si) poreikiams tenkinti | 105 | 210 | 105 | 105 | 15 | 525 |
| konsultacija | konsultacijašokis | konsultacija | konsultacija |  |  |
| Iš viso: | 2730 | 3150 | 3045 | 3010 | 343 | 11935 |

Pastaba: atsižvelgiant į mokyklos poreikius, 2018-2019 m. m. gali būti koreguojamas 16.2. punkte numatytas valandų skaičius.

|  |
| --- |
| 2017–2018 ir 2018–2019 m.m.  pradinio ugdymo programos  ugdymo plano  3 priedas |

16.3. Bendrosios programos ugdymo dalykams skirtos ugdymo valandas per savaitę 2017-2018 m. m.:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Dalykai** | **Savaitinių pamokų skaičius** | | | | | | | | | |
| 1a | 1b | 1c | 2a | 2b | 2c | 3a | 3b | 3c | 4 |
| Dorinis ugdymas (etika) | 1 | 1 | 1 | 1 | 1 | 1 | 1 | 1 | 1 | 1 |
| Dorinis ugdymas (tikyba) | (1) | (1) | (1) | (1) | (1) | (1) | (1) | (1) | (1) | (1) |
| Lietuvių kalba | 8 | 8 | 8 | 7 | 7 | 7 | 7 | 7 | 7 | 7 |
| Anglų kalba |  |  |  | 2 | I gr.- 2  (II gr.-2) | I gr.- 2  (II gr.-2) | 2 | I gr.- 2  (II gr.-2) | I gr.- 2  (II gr.-2) | I gr.- 2  (II gr.-2) |
| Matematika | 4 | 4 | 4 | 5 | 5 | 5 | 5 | 5 | 5 | 4 |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 2 |
| Dailė ir technologijos | 2 | 2 | 2 | 2 | 2 | 2 | 2 | 2 | 2 | 2 |
| Muzika | 2 | 2 | 2 | 2 | 2 | 2 | 2 | 2 | 2 | 2 |
| Kūno kultūra | 2 | 2 | 2 | 2 | 2 | 2 | 2 | 2 | 2 | 2 |
| Šokis | 1 | 1 | 1 |  |  |  | 1 | 1 | 1 | 1 |
| **Privalomų ugdymo valandų skaičius** | **22** | **22** | **22** | **23** | **23** | **23** | **24** | **24** | **24** | **23** |
| Valandos, skirtos mokinių ugdymo(si) poreikiams tenkinti:  \* Anglų kalba | 1 | 1 | 1 |  |  |  |  |  |  |  |
| \* Šokis |  |  |  | 1 | 1 | 1 |  |  |  |  |
| \* Konsultacijos |  |  |  | 1 | 1 | 1 | 1 | 1 | 1 | 1 |
| Neformalusis švietimas | 2 | 2 | 2 | 2 | 2 | 2 | 2 | 2 | 2 | 2 |
| **Iš viso:** | **25** | **25** | **25** | **27** | **27** | **27** | **27** | **27** | **27** | **26** |

Pastabos: ( ) pamokos nesumuojamos, jungiamos klasės

|  |
| --- |
| 2017–2018 ir 2018–2019 m.m.  pradinio ugdymo programos  ugdymo plano  4 priedas |

16.4. Bendrosios programos ugdymo dalykams skirtos ugdymo valandas per savaitę 2018-2019 m. m.:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Dalykai** | **Savaitinių pamokų skaičius** | | | | | | | | | | | |
| 1a | 1b | 1c | 2a | 2b | 2c | 3a | 3b | 3c | 4a | 4b | 4c |
| Dorinis ugdymas (etika) | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Dorinis ugdymas (tikyba) | (1) | (1) | (1) | (1) | (1) | (1) | (1) | (1) | (1) | (1) | (1) | (1) |
| Lietuvių kalba | 8 | 8 | 8 | 7 | 7 | 7 | 7 | 7 | 7 | 7 | 7 | 7 |
| Anglų kalba |  |  |  | I gr.- 2  (II gr.-2) | I gr.- 2  (II gr.-2) | I gr.- 2  (II gr.-2) | 2 | I gr.- 2  (II gr.-2) | I gr.- 2  (II gr.-2) | 2 | I gr.- 2  (II gr.-2) | I gr.- 2  (II gr.-2) |
| Matematika | 4 | 4 | 4 | 5 | 5 | 5 | 5 | 5 | 5 | 4 | 4 | 4 |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Dailė ir technologijos | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Kūno kultūra | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Šokis | 1 | 1 | 1 |  |  |  | 1 | 1 | 1 | 1 | 1 | 1 |
| **Privalomų ugdymo valandų skaičius** | **22** | **22** | **22** | **23** | **23** | **23** | **24** | **24** | **24** | **23** | **23** | **23** |
| Valandos, skirtos mokinių ugdymo(si) poreikiams tenkinti:  \* Šokis |  |  |  | 1 | 1 | 1 |  |  |  |  |  |  |
| \* Konsultacijos | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Neformalusis švietimas | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| **Iš viso:** | **25** | **25** | **25** | **27** | **27** | **27** | **27** | **27** | **27** | **26** | **26** | **26** |

Pastabos: ( ) pamokos nesumuojamos, jungiamos klasės. Atsižvelgiant į mokyklos poreikius ir galimybes, ugdymo valandų paskirstymas 2018-2019 m. m. gali kisti.